EDSZ. 6. számú melléklet

**A doktori értekezés és műalkotás formai követelményei**

**Az értekezés felépítése:**

Borító és címlap

A külső, kemény borítón a következő adatokat kell feltüntetni:

Színház- és Filmművészeti Egyetem Doktori Iskola

Doktori Értekezés

név

a leadás dátuma (csak évszám)

A bekötött példányok gerincére kérjük a szerző nevét felíratni.

**A belső címlapon a következő adatokat kell feltüntetni:**

Színház- és Filmművészeti Egyetem Doktori Iskola

Az értekezés címe

Doktori Értekezés

név

a leadás dátuma (csak évszám)

Témavezető: (titulus), név, beosztás

**Tartalomjegyzék**

A dolgozat elején, a fejezetcímekkel, alcímekkel stb. oldalszámok megjelölésével.

**Szöveg**

Times New Roman betűtípus, 12-es méret, másfeles sorköz. Képek tagolhatják a szöveget, de külön mellékletként is szerepelhetnek. A Szabályzat megszabta minimális terjedelembe (DLA minimum 120 000 karakter, legfeljebb 250 000 karakter, PhD minimális terjedelme 250 000 karakter, maximális terjedelme 350 000 karakter) a képek, a mellékletek nem tartoznak bele.

**Köszönetnyilvánítás (nem kötelező)**

**Mellékletek**

Elhelyezhetők az értekezés végén. Az illusztrációként használt kép és ábra beilleszthető a szövegbe pontos hivatkozással. Mozgókép-idézetek megtekinthető link formátumban szerepelhetnek.

**Bibliográfia** (esetleg filmográfia vagy színházi előadások jegyzéke) Elengedhetetlen része a doktori értekezésnek.

**Képjegyzék, illusztrációk jegyzéke**

Az alkotó, cím, dátum, anyag, technika, méret megjelölése a szokásos. Meg kell jelölni az illusztráció forrásait.

**Tézisfüzet**

A tézisfüzet összefoglalja az önálló művészi alkotótevékenység / kutatás eredményeit rövid, világos, közérthető, áttekinthető formában. A tézisfüzet azért készül, hogy az érdeklődő szakmai közösség, valamint a nyilvános doktori védés közönsége rövid, lényegre törő áttekintést kapjon a kutatás témájáról és az elért eredményekről. A tézisfüzet az eredményeket egységes, önmagában érthető rendszerben mutatja be, az új megállapításokat tételesen, a pályázó szakmai publikációira, illetve művészeti alkotásaira építi.

**Felépítése:**

* címlap, amely tartalmazza az értekezés címlapján feltüntetett adatokat azzal a különbséggel, hogy a cím alatt „A doktori értekezés tézisei” szerepel
* az értekezés célját, a dolgozat felépítését, az új eredmények rövid, akár pontokba szedett, felsorolásszerű összefoglalását
* a témával kapcsolatos egyéb, korábbi publikációk/alkotások listáját.

A téziseket magyarul és angolul is el kell készíteni. Minimális terjedelme 8000 karakter.

**Önéletrajz**

**Hivatkozások rendje**

A szövegben előforduló szakirodalmi forrásokra, legyenek azok az értekezés szerzője által összefoglalt megállapítások vagy szó szerinti idézetek, jegyzetben kell hivatkozni. Szó szerinti idézetek esetén idézőjelek közé tesszük az idézett szakaszt, és a lábjegyzet számát a záró idézőjel után helyezzük el (szövegszerkesztő funkcióban). Az értekezés szerzője által összefoglalt források esetén a szöveg megfogalmazásából egyértelműen ki kell derülnie, a szöveg mely részei származnak az idézett forrásból és melyek a szerző saját gondolatai. Ez esetben a jegyzet számát úgy kell elhelyezni, hogy egyértelműsítse a forrásszöveg kiterjedését. A jegyzeteket lábjegyzetként kell elhelyezni és arab számokkal jelölni. A hivatkozott forrás (könyv, folyóirat, internetes cikk etc.) első említésekor a teljes bibliográfiai leírás megjelenik a hivatkozott oldalszám(ok)kal, továbbá a szerző családnevét és keresztnevét a saját hazájában szokásos sorrendben kell feltüntetni. Pl. Steve Neale: *Genre and Hollywood*. London – New York, Routledge, 2000. 25.

**Hivatkozás egy előző szövegre a lábjegyzetben:**

* ha az adott szerzőnek csak egy szövege jelenik meg hivatkozásként: a szerző családneve i.m. hivatkozás oldalszáma Foucault i.m. 12-13.
* ha az adott szerzőnek több hivatkozott műve is szerepel előzőleg: szerző családneve: *mű címe*. hivatkozás oldalszáma Neale: *Genre and Hollywood*. 125.

**Címek a szövegben:**

A könyvek, filmek, műalkotások címeit dőlt betűvel jelöljük a szövegben.

**Képek, táblázatok, mellékletek**

Az értekezésben közölt képeket, táblázatokat, mellékleteket sorszámozni kell (pl. 2. kép, 4. táblázat, 2. melléklet), és a kép, illetve táblázat alatt kell elhelyezni annak számát. A szövegben az értekezésben közölt képre, táblázatra, mellékletre történő hivatkozáskor zárójelben kell jelezni annak sorszámát pl. (1. kép), (2. táblázat), (3. melléklet). A Függelékben csatolt mellékletekben az értekezés szerzője például az általa készített interjúkat, empirikus vizsgálatok kérdőíveit, statisztikáit helyezi el.

**A bibliográfiában, filmográfiában közölt források formai követelményei**

**Könyv:**

Szerző neve: *mű címe*. (fordító neve), kiadás helye, kiadó neve, kiadás éve.

Neale, Steve: *Genre and Hollywood*. London – New York, Routledge, 2000.

Király Jenő: *Mágikus mozi. Műfajok, mítoszok, archetípusok a filmkultúrában*. Budapest, Korona, 1998.

Richard Schechner: *A performance*. (ford. Regős János), Budapest, Múzsák Kiadó, 1984.

**Több szerző esetén:**

Crook, Stephen – Pakulski, Jan – Waters, Malcolm: *Postmodernization. Changein Advanced Society*. London – Newbury Park – New Delhi, SAGE Publications, 1992.

**Ha (fő)szerkesztő jegyzi a könyvet:**

Gintli Tibor (főszerk.): *Magyar irodalom.* Budapest, Akadémiai Kiadó, 2010.

**Könyvfejezet:**

Szerző neve: könyvfejezet címe. (fordító neve), in: a könyv szerzőjének vagy szerkesztőjének neve: *a könyv címe*. kiadás helye, kiadó neve, kiadás éve. a tanulmány oldalszámai

Foucault, Michel: Mi a szerző? (ford. Erős Ferenc és Kicsák Lóránt), in: *Nyelv a végtelenhez. Tanulmányok, előadások, beszélgetések*. Debrecen, Latin Betűk, 2000. 119-145.

Tudor, Andrew: Genre. in: Grant, Barry Keith (szerk.): *Film Genres III.* Austin, University of Texas Press, 2003. 3-11.

**Több szerkesztő esetén:**

Eisenstadt, Shamuel N. – Riedel, Jens – Sachsenmaier, Dominic: A sokféle modernitás elméletének kontextusa. (ford. Szántó Diána), in: Niedermüller P., Horváth K. et alii (szerk.): *Sokféle modernitás*. Budapest, L’Harmattan, 2008. 182-189.

**Folyóiratcikk:**

szerző neve: *tanulmány címe*. (fordító), folyóirat neve, kiadás éve/száma. a tanulmány oldalszámai.

Elsaesser, Thomas: *A hang és a téboly történetei. Jegyzetek a családi melodrámáról*. (ford. Fábics Natália), Metropolis, 2012/3. 14-35.

Doane, Mary Ann: *Pathos and Pathology. The Cinema of Todd Haynes*. Camera Obscura. 2004/3. 1-21.

Internetes hivatkozás: a szerző nevét, a szöveg címét és az oldal adatait kell feltüntetni, valamint meg kell jelölni a letöltés pontos dátumát:

Zalán Vince: *Másképpen beszélők. A csehszlovák újhullám előtörténetéhez*. Apertúra 2014. tél (<http://uj.apertura.hu/2014/tel/zalan-maskeppen-beszelok-a-csehszlovak> ujhullamelotortenetehez/2014. 02. 19.) Utolsó letöltés: 2014.04.20.

**Film:**

*A film magyar címe* (*eredeti cím*, a rendező neve, a forgalomba hozatal éve): *Titkomvirága* (*La Flor de mi secreto*, Pedro Almodóvar, 1995)

Színházi előadás: rendező: *előadás címe*, bemutató éve.

Ruszt József: *Csongor és Tünde*, 1991.

**Az értekezés és a tézisfüzet leadása**

**Az értekezés leadása**

Az értekezést 1 db fekete keménykötésben, 1 db spirálos kötésben kell leadni a DAT-nál. Az értekezést elektronikus formában is be kell nyújtani.

**A tézisfüzet leadása**

A tézisfüzetet az értekezés keménykötéses példányához A4-es formátumban bekötve, az elektronikus formátumhoz pedig csatolva kell beküldeni. A tézisfüzet is publikálásra kerül az egyetem honlapján, letölthető fájlban.

**DOKTORI MŰALKOTÁS**

A doktorandusz DLA pályaműként beadandó/ bemutatandó műalkotásának formáját minden alkalommal az Egyetemi Doktori és Habilitációs Tanács fogadja el a témavezető javaslatára legkésőbb a házi védésre való jelentkezéskor. A doktori műalkotás megtekinthetőségéről (színházi, zenei vagy más előadóművészeti produkció esetében előadás, mozgóképművészeti alkotás esetében vetítés formájában) a Doktorandusz köteles gondoskodni a házi védés és a védési bizottság tagjai számára. Az alkotást vagy annak audiovizuális dokumentációját (pl. színházi előadás felvételét) az értekezés szöveges részéhez nyomtatva és/vagy elektronikus adathordozón csatolni kell.